 Waxaa wax aad looga xumaado ah talo bixintii ka soo baxday Xafiiska Guddoomiyaha Golaha Wakiillada ee DFKMS kuna saabsanayd sharciga Batroolka, taas oo ah mid aan waafaqsanayn qaanuunka Dawladaha Federaaliga ah ee Caalamka sida, USA, German, Ethiopia, UAE, Australia iyo sharciyadii ka jiray ama la galay intii ay jirtay Dawladda Federaalka ah ee Soomaaliya, isla markaa waxaan ku wargelinaynaa ummadda Soomaaliyeed, Beesha Caalamka, Hayadaha Caalamiga iyo dalalka deriska ahba in Dawladda Puntland ay xor u tahay fulinta iyo rabitaanka baahida Shacabkeeda iyadoo tixgelinaysa midnimada iyo danaha guud ee ummadda Soomaaliyeed meel walba oo ay joogaan iyo daah-ka rogga ilaha dhaqaale ee Puntland taas oo wax-tar u ah cid kasta oo inaga mid ah. 